Številka: 354-129/2017-46

Datum: 2. 12. 2019

**MESTNI SVET**

**MESTNE OBČINE PTUJ**

|  |  |
| --- | --- |
| **ZADEVA:** | Predlog za obravnavo na 12. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Predinvesticijske zasnove Investicijskega projekta (PIZ) »Odvajanje in čiščenje odpadne vode v porečju Drave – Mestna občina Ptuj«** |
|  |  |
| **PRIPRAVIL:** | Oddelek za gospodarske dejavnosti  Minja Vučinić, višja svetovalka |
|  |  |
| **PRAVNA**  **PODLAGA:** | 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
|  |  |
| **POROČEVALEC:** | Andrej Trunk, vodja Oddelka za gospodarske dejavnosti  Minja Vučinić, višja svetovalka, Skupna občinska uprava občin v Spodnjem Podravju |
|  |  |
| **PRISTOJNO**  **DELOVNO TELO:** | Odbor za finance, Odbor za gospodarstvo, Odbor za okolje in prostor in gospodarsko infrastrukturo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Predinvesticijske zasnove Investicijskega projekta (PIZ) »Odvajanje in čiščenje odpadne vode v porečju Drave – Mestna občina Ptuj«. |

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo
* predinvesticijska zasnova

PREDLOG

december 2019

Na podlagi Zakona o javnih financah (Uradni list RS, št. 11/11 – uradno prečiščeno besedilo, 14/13, 110/11 - ZDIU12, 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A, 14/15 - ZIPRS1415-D, 55/15 - ZFisP, 96/15 - ZIPRS1617, 80/16 - ZIPRS1718, 71/17 - ZIPRS1819 in 13/18), Uredbe o dokumentih razvojnega načrtovanja in postopkih za pripravo predloga državnega proračuna (Uradni list RS, št. 54/10 in 35/18), Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**S k l e p**

**o POTRDITVI PREDINVESTICIJSKE ZASNOVE INVESTICIJSKEGA Projekta (PIZ) »ODVAJANJE IN ČIŠČENJE ODPADNE VODE V POREČJU DRAVE –**

**MESTNA OBČINA PTUJ«**

**1.**

Mestni svet Mestne občine Ptuj odobri investicijo in potrjuje Predinvesticijsko zasnovo investicijskega projekta (PIZ): »Odvajanje in čiščenje komunalnih odpadnih voda v porečju Drave – Mestna občina Ptuj«, ki jo je izdelal RCI – Razvojni center Inženiringi Celje d. o. o., št. projekta 1046/2018-PIZ, november 2019.

**2.**

PIZ je izdelana skladno s predpisi in vključuje primerjavo variant ter utemeljitev optimalne variante. PIZ je ustrezna podlaga za izdelavo investicijskega programa.

**3.**

Vrednost celotne investicije po tekočih cenah bo ocenjena na podlagi izdelane projektne dokumentacije in bo osnova za izdelavo investicijskega programa.

**4.**

Vire za financiranje zagotavljajo: investitor – Mestna občina Ptuj, v okviru lastnih finančnih virov s sofinanciranjem nepovratnih sredstev EU.

**5.**

Ta sklep začne veljati z dnem sprejema na Mestnem svetu Mestne občine Ptuj.

Številka: 354-129/2017

Datum:

**Obrazložitev:**

Projekt »Odvajanje in čiščenje odpadne vode v porečju Drave – Mestna občina Ptuj«, ki vključuje gradnjo kanalizacijskega omrežja v Mestni občini Ptuj, je vključen v Dogovor za razvoj Podravske razvojne regije (v nadaljevanju: DRR) št. 3030-123/2015/35 z dne 17. 11. 2017 ter v Dopolnitev št. 1 k Dogovoru za razvoj Podravske razvojne regije št. 3030-44/2018/146 z dne 20. 07. 2018, ki sta ga sklenila Ministrstvo za gospodarski razvoj in tehnologijo in Razvojni svet Podravske razvojne regije.

Predhodno je bil pripravljen DIIP za projekt z nazivom »Odvajanje in čiščenje odpadne vode na območju Ptujskega polja – II. faza«, ki ga je s Sklepom o potrditvi DIIP št. 354-129/2017 sprejel Mestni svet Mestne občine Ptuj, dne 20. 11. 2017. Projekt je bil vključen v proračun občine, Načrt razvojnih programov 2018 – 2021, št. OB096-17-0033 s planiranimi izdatki v obdobju 2018 – 2022.

V skladu s 3. točko 4. člena Uredbe o enotni metodologiji za pripravo in obravnavo investicijske dokumentacije na področju javnih financ(Uradni list RS, št. [60/06](http://www.uradni-list.si/1/objava.jsp?sop=2006-01-2549), [54/10](http://www.uradni-list.si/1/objava.jsp?sop=2010-01-3041) in [27/16](http://www.uradni-list.si/1/objava.jsp?sop=2016-01-1079)) je za projekte nad vrednostjo 2.500.000,00 EUR potrebno izdelati tudi predinvesticijsko zasnovo. V predinvesticijski zasnovi se obravnava vse variante, za katere je verjetno, da bi ekonomsko, finančno, časovno in tehnično tehnološko sprejemljivo izpolnile cilje zapisane v dokumentu DIIP.

Predložena predinvesticijska zasnova za projekt Odvajanje in čiščenje odpadne vode v porečju Drave - Mestna občina Ptuj je bila izdelana že novembra 2018, dopolnjena pa novembra 2019. Pri projektiranju so se upoštevale podane zasnove iz navedenega dokumenta.

Analiza variant je izdelana ločeno po posameznih območjih v obeh obravnavanih aglomeracijah

in sicer območje aglomeracije ID 15065 Ptuj in območje aglomeracije ID16418 Ptuj – desni breg.

V predloženi predinvesticijski zasnovi so obravnavane variante »z« in »brez« investicije. Scenarij »brez investicije« bi pomenil:

* brez priključitve na javno kanalizacijsko omrežje (v nadaljevanju JKO) ostanejo vsi preostali objekti na območju obravnavanih aglomeracij,
* nedoseganje cilja minimalno 98 % priključenosti na JKO,
* nezmožnost pridobitve nepovratnih sredstev evropske kohezijske politike,
* ravnanje v nasprotju s predpisi in standardi.

Scenarij »z investicijo« predstavlja izgradnjo manjkajočih odsekov sekundarnih kanalov, ki pomeni sklenitev celovitega omrežja odvajanja odpadnih voda z navezavo na primarno kanalizacijsko omrežje in naprej na obstoječo CČN Ptuj.

Iz dogovora za razvoj regij je predvidena maksimalna višina upravičenih stroškov projekta, ki se bo sofinancirala iz evropske kohezijske politike, v višini 6.480.231,68 EUR.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Nuška GAJŠEK,**

Minja Vučinić **županja Mestne občine Ptuj**